เงินบาทเปิด 35.47 บ. อ่อนค่าหลังดอลลาร์แข็ง
เงินบาทเปิดอ่อนค่า 35.47 บาท หลังดอลลาร์แข็งค่า จับตาสถานการณ์การเมืองในประเทศ-เงินทุนเคลื่อนย้าย ขณะที่นักวิเคราะห์ประเมินวันนี้กรอบเงินบาท 35.40-35.55 บาท/ดอลลาร์

เงินบาทเปิดอ่อนค่า 35.47 บ. หลังดอลลาร์แข็งค่า จับตาสถานการณ์การเมืองในประเทศ-เงินทุนเคลื่อนย้าย
18 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.47 บาท/ดอลลาร์ อ่อนค่าเล็กน้อยจากเย็นวานที่ปิดตลาดที่ระดับ 35.44 บาท/ดอลลาร์
สำหรับเช้านี้เงินบาทเคลื่อนไหวเช่นเดียวกับสกุลเงินในภูมิภาคและทิศทางในตลาดโลก โดยรายงานการประชุมธนาคารกลางสหรัฐ (เฟด) ที่เปิดเผยวานนี้ ยังคงบ่งชี้ถึงความมุ่งมั่นที่จะขึ้นดอกเบี้ยเพื่อควบคุมเงินเฟ้อ ส่งผลให้บอลด์ยีลด์สหรัฐฯ ปรับตัวสูงขึ้น ขณะที่ดอลลาร์แข็งค่าเมื่อเทียบกับสกุลเงินส่วนใหญ่
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 35.40-35.55 บาท/ดอลลาร์ สำหรับปัจจัยช่วงนี้ให้ติดตามประเด็นการเมืองในประเทศ เรื่องการดำรงตำแหน่งของนายกรัฐมนตรีที่ครบวาระ 8 ปี และติดตามกระแสเงินทุนไหลเคลื่อนย้าย เนื่องจากนักลงทุนต่างชาติเข้าซื้อหุ้นต่อเนื่อง